**Barbara Leigh Smith Bodichon** nada o 8 de abril de 1827 e finada o 11 de xuño de 1891, foi unha pedagoga e artista británica, e unha das principais feministas e activistas polos dereitos das mulleres de mediados do século XIX.

Traxectoria
-----------

Bárbara naceu da relación extramatrimonial de Anne Longden, unha modista de Alfreton, e do político whig Benjamin (Ben) Leigh Smith (1783–1860), o único fillo do abolicionista radical William Smith. Benjamin tiña catro irmás: a maior, Frances (Fanny) Smith, casou con William Nightingale (apelido Shore ao nacer) coa que tivo unha filla, Florence, unha coñecida enfermeira e estatística; outra das súas irmás, Joanna Maria, casou con John Bonham-Carter (1788–1838) e fundou a familia Bonham Carter. 

 Ventnor pintado por Barbara Bodichon
Desde o principio, Bárbara mostrou un forte carácter e unha enorme simpatía que a levarían a gañar un lugar destacado entre os filántropos e os traballadores sociais. Ela e un grupo de amigos comezaron a reunirse regularmente ao redor de 1850 en Langham Place (Londres) para discutir os dereitos das mulleres, e foron coñecidas como "*The Ladies of Langham Place* ". Este converteuse nun dos primeiros movementos de mulleres organizados en Gran Bretaña. Perseguiron tenazmente moitas causas, incluíndo o seu *Comité sobre a Propiedade das Mulleres Casadas*. En 1854, Barbara publicou o seu *Short Summary of England's Laws Relating to Women*, que axudou a promover a aprobación da Married Women's Property Act de 1882. Durante este período fixo amizade íntima coa artista Anna Mary Howitt, para a que pousou en varias ocasións.

En 1857 casou cun eminente médico francés, o doutor Eugène Bodichon, e a pesar de pasar moito tempo en Alxer, continuou liderando os movementos que iniciara en favor das mulleres inglesas. 

 Barbara bodichon
 O nome de Barbara Bodichon no Monumento da Reforma, cemiterio Kensal Green
En 1858 fundou o English Women's Journal, unha publicación periódica para discutir cuestións de emprego e igualdade directamente relacionadas coas mulleres, especialmente o traballo industrial manual ou intelectual, o aumento das oportunidades de emprego e a reforma das leis relacionadas cos sexos.

En 1866, en cooperación con Emily Davies, deseñou un sistema para estender a educación universitaria ás mulleres. O primeiro pequeno experimento no sistema en Hitchin levou á creación en 1869 do primeiro colexio residencial para mulleres de Inglaterra, o Girton College da Universidade de Cambridge, ao que Madame Bodichon dedicou xenerosamente gran parte do seu tempo e diñeiro. A pesar de todo o seu traballo como benefactora, tamén atopou tempo para a vida social e para a súa arte favorita, a pintura. Estudou con William Holman Hunt. As súas acuarelas, expostas no Salón, na Real Academia e noutros lugares, mostraron unha gran orixinalidade e talento, e foron admiradas por Corot e Daubigny. O seu salón literario de Londres reuniu a moitas das celebridades literarias e artísticas da súa época. Era amiga íntima de George Eliot, e segundo ela, a primeira en recoñecer a autoría da súa novela *Adam Bede.* O seu aspecto persoal dise que se describe en *Romola.*

Notas
-----

1. ↑  Brief Summary of the Laws of England concerning Women
2. ↑  "Howitt [Watts], Anna Mary (1824–1884)". *Oxford Dictionary of National Biography*. Oxford University Press. Jan 2011. Consultado o 9 de julio de 2011.
3. 1 2  Campaigner's tomb appeal launched at BBC News Online

|  |  |
| --- | --- |
| Control de autoridades | 
* Wd: Q2370725
* WorldCat
* VIAF: 4583149108579568780001
* BMT: 61205
* BNF: 12044944b
* Bridgeman: 21219
* CERL: cnp01322643
* CiNii: DA08537379
* EBID: ID
* Europeana: ID
* FAST: 149401
* FemBio: 3535
* GND: 124423272
* ISNI: 0000 0000 8224 3575
* LCCN: n85011464
* NDL: 001175594
* NKC: vse20221141181
* NLA: 35019802
* NPG: mp00463
* NTA: 073621625
* OBP: ID
* ODNB: 2755
* OL: OL819868A
* openMLOL: 168718
* SNAC: w66q2v8m
* SUDOC: 028659686
* ULAN: 500021104
* WikiTree: Leigh\_Smith-1

 |